איה קרמרמן

איה קרמרמן (נולדה ב-21 באוקטובר 1976) היא מנחת טלוויזיה ודוגמנית עבר.

ביוגרפיה
קרמרמן היא בתם של רחל קרמרמן-מרידור (בתו של יעקב מרידור) ויוסף קרמרמן, חבר הכנסת במשך שלוש קדנציות, שנפטר מדום לב ב-1981, בהיותה בת חמש שנים. אחותה של מלייקה קרמרמן ואחייניתה של מעצבת האופנה מיקה בשן, אשתו של הזמר יגאל בשן.

למדה בבית ספר לאומנויות בתל אביב ובגיל 14 עברה ללמוד בבית ספר לאומנויות בצפון קרוליינה, ארצות הברית, במגמת בלט.

בהיותה בגיל 18 החלה בקריירת הדוגמנות, והתפרסמה בעיקר כאשר החלה לשמש כתבת בתוכנית "ערב טוב עם גיא פינס" יחד עם שירלי גליק.

בשנת 2011 הגישה למשך מספר שבועות תוכנית בוקר בערוץ 10, לאחר אימוץ אורחות החיים החרדיים, אך החליטה לפרוש.

בשנת 2015 השתתפה בעונת ה-VIP של תוכנית הריאליטי "מאסטר שף", והגיעה בגמר התוכנית למקום השלישי.

בשנת 2016 הגישה לצדה של פאולה רוזנברג את העונה הראשונה של התוכנית "בייק אוף ישראל" בשידורי קשת של ערוץ 2.

בשנת 2019 הוציאה לאור את ספר הבישול "מתרגשת. המתכונים. הבית. האוכל".

בעלת טור קבוע במוסף "אתנחתא" של עיתון בשבע ומגישה בערוץ 20.

חיים אישיים 
ב-2010 חזרה בתשובה יחד עם בעלה, הצטרפה לחסידות ברסלב, והפסיקה להופיע בטלוויזיה. בתקופה זו עסקה בהרצאות על תורתו של רבי נחמן מברסלב ופעלה להחזרת נשים בתשובה.

נשואה לאיש האסטרטגיה של ערוץ 14 זיו לנגר, בעברו בעל חברת קידום מכירות ומנכ"ל סוכנות הדוגמנות "לוק". לבני הזוג שישה ילדים והם מתגוררים בירושלים.

קישורים חיצוניים

 
 
 
 סיון רהב-מאיר, חדשות 2, 3 בנובמבר 2009, פעם דוגמנית, היום מחזירה בתשובה - איה קרמרמן בגרסת גלאט כושר, באתר יוטיוב
 
  
 
  
 
 שירלי גליק, לשעבר חלק מהצמד איה ושירלי, מתארחת בתעשיית האופנה - מגזין אופנה שבועי

הערות שוליים

מנחות טלוויזיה ישראליות
דוגמניות ישראליות
דוגמנים ישראלים
חוזרות בתשובה
חסידי ברסלב
מתחרי מאסטר שף (ישראל)
משפחת יעקב מרידור
בוגרות בית הספר לאמנויות תל אביב
בוגרי בית הספר לאמנויות תל אביב
סגל קשת
סגל ערוץ 20
ישראליות שנולדו ב-1976
ישראלים שנולדו ב-1976